F. Petrák, poslanec: (2002-04-04):
I. Presperín, podpredseda NR SR: Dávam o tomto návrhu bez rozpravy najprv hlasovať. Prosím, hlasujte o návrhu pána poslanca Ferdinanda Petráka. (Hlasovanie.) Prítomných poslancov v rokovacej sále je 79, za 75, proti nikto, zdržali sa 2, nehlasovali 2. Páni, dámy, konštatujem, že hlasovanie bude v dnešnom dni o tom bloku, ktorý nasleduje teraz, zhruba o 17.00 hodine a o bloku okolo 17.00 hodiny s tým, že dorokujeme bod programu, ktorý bude pred 17.00 hodinou, a hneď po ňom budeme hlasovať, a o ďalších návrhoch, ktoré prerokujeme, budeme hlasovať zajtra o 9.00 hodine. Pán poslanec Bajan sa hlási s procedurálnym návrhom. V. Bajan, poslanec: Ďakujem pekne, pán predsedajúci. V mene 4 poslaneckých klubov vás žiadam, aby sme hlasovali o tom, že bod 101, pôvodný teda 91. bod budeme prerokúvať v stredu budúci týždeň ako prvý bod. (Hlasy z pléna.) I. Presperín, podpredseda NR SR: Moment, prosím, keby sme to upresnili. Ide o terajší bod 64, nie 91, prosím vás, máš zlú tlač už teraz. Čiže ešte raz upresňujeme, bod 64 súčasného predloženého návrhu programu alebo schváleného programu prerokujeme v stredu ako prvý bod. Prosím, hlasujme o tomto návrhu. (Hlasovanie.) Prítomných poslancov 108, za 93, proti nikto, zdržalo sa 7, nehlasovalo 8. Konštatujem, že tento návrh bol schválený, bod 64 súčasného programu prerokujeme v stredu. Ďalej pán poslanec Cuper sa hlási s procedurálnym návrhom. J. Cuper, poslanec: Áno, pán predsedajúci, mám procedurálny návrh, aby sa zapísalo do análov tohto parlamentu, že ste obyčajní farizeji, ktorí si nechajú odhlasovať hlasovanie o 17.00 hodine a potom... I. Presperín, podpredseda NR SR: Pán poslanec, prosím vás, to nie je poslanecký procedurálny návrh. Ešte niekto chce dať procedurálny návrh? Konštatujem, že nikto. Ideme k hlasovaniu. Najskôr budeme hlasovať o správe o stave a priebehu rokovaní Slovenskej republiky s Európskou úniou v kapitole Slobodný pohyb osôb (tlač 1348). Spoločným spravodajcom bol pán poslanec Árpád Duka-Zólyomi. Nech sa páči. Á. Duka-Zólyomi, poslanec: Pán podpredseda, vážená Národná rada, nakoľko v rozprave neodzneli žiadne doplňujúce návrhy uznesenia, tak predkladám návrh uznesenia Národnej rady Slovenskej republiky zo 4. apríla 2002 o správe o stave a priebehu rokovaní Slovenskej republiky s Európskou úniou v kapitole Slobodný pohyb osôb (tlač 1348): „Národná rada Slovenskej republiky berie na vedomie správu o stave a priebehu rokovaní Slovenskej republiky s Európskou úniou v kapitole slobodný pohyb osôb.“ Prosím, pán podpredseda, aby ste dali hlasovať. I. Presperín, podpredseda NR SR: Prosím, budeme hlasovať o tomto návrhu uznesenia, ktorý predložil pán spoločný spravodajca. Hlasujte. (Hlasovanie.) Prítomných je 120 poslancov, za 79, proti je 1, zdržalo sa 35, nehlasovalo 5. Konštatujem, že sme prijali uznesenie Národnej rady k správe o stave a priebehu rokovaní Slovenskej republiky s Európskou úniou v kapitole slobodný pohyb osôb. Ďakujem pánu spravodajcovi. Ďalej nasleduje hlasovanie v druhom čítaní o vládnom návrhu zákona o povolaní sestry, o povolaní pôrodnej asistentky, o Slovenskej komore sestier a pôrodných asistentiek a o zmene a doplnení zákona Slovenskej národnej rady č. 14/1992 Zb. o Slovenskej komore stredných zdravotníckych pracovníkov a o Slovenskej komore zubných technikov . Mali ste ho ako tlač 1248 a spoločným spravodajcom bol pán poslanec Tibor Šagát. Prosím, pán spoločný spravodajca, uvádzajte hlasovanie. T. Šagát, poslanec: Ďakujem za slovo. Vážený pán predsedajúci, vážená snemovňa, dovoľte, aby som odporučil hlasovať, tak ako gestorský výbor uviedol v spoločnej správe, to znamená en bloc schváliť body, tak ako sú uvedené, 1, 2, 3, 4, 5, 6, 7, 8, 9, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41, 42, 44 a 45. I. Presperín, podpredseda NR SR: Môžeme hlasovať. Hlasujeme o bodoch zo spoločnej správy s odporúčaním pán spravodajca schváliť ich. Hlasujte, prosím. Prosím, hlasujte o jednotlivých bodoch, ktoré pán poslanec Šagát uviedol. (Hlasovanie.) Prítomných v rokovacej sále je 121 poslancov, za 115, proti nikto, zdržali sa 3, nehlasovali 3. Tieto návrhy zo spoločnej správy boli schválené. Ďalej. T. Šagát, poslanec: Prosím, aby ste dali hlasovať, pán predsedajúci, o bodoch 10 a 43 s odporúčaním gestorského výboru neschváliť ich. I. Presperín, podpredseda NR SR: Hlasujeme o bodoch zo spoločnej správy, ktoré uviedol pán spravodajca s odporúčaním gestorského výboru neschváliť ich. (Hlasovanie.) Prítomných 122 poslancov, za 3, proti 93, zdržalo sa 25, nehlasoval 1. Tento návrh nebol schválený. T. Šagát, poslanec: Pán predsedajúci, prosím, aby ste nechali hlasovať snemovňu o tom, aby sme prešli v navrhnutom zákone do tretieho čítania. I. Presperín, podpredseda NR SR: Hlasujeme tomto návrhu pána spravodajcu, aby sme prešli do tretieho čítania. Hlasujte. (Hlasovanie.) Prítomných 122 poslancov, za 118, proti 1, zdržali sa 2, nehlasoval 1. Konštatujem, že sme schválili tento návrh. Pristúpime teda k tretiemu čítaniu o tomto vládnom návrhu zákona. Otváram rozpravu v rámci tretieho čítania a pýtam sa, či niekto z poslancov chce podať návrhy podľa § 85 zákona o rokovacom poriadku. Konštatujem, že nie. Vyhlasujem teda rozpravu za skončenú. Keďže v rámci tohto čítania neboli podané žiadne návrhy podľa § 86 zákona o rokovacom poriadku, pristúpime k hlasovaniu o vládnom návrhu zákona ako o celku. Prosím, keby ste sa prezentovali a zároveň hlasovali o návrhu zákona ako o celku. (Hlasovanie.) Prítomných 120 poslancov, za 106, proti 2, zdržalo sa 10, nehlasovali 2. Konštatujem, že sme schválili vládny návrh zákona o povolaní sestry, o povolaní pôrodnej asistentky, o Slovenskej komore sestier a pôrodných asistentiek a o zmene a doplnení zákona Slovenskej národnej rady č. 14/1992 Zb. o Slovenskej komore stredných zdravotníckych pracovníkov a o Slovenskej komore zubných technikov. Nasleduje hlasovanie o správe vlády Slovenskej republiky o financovaní poskytovania zdravotnej starostlivosti neštátnymi špecializovanými ambulanciam i (tlač 1369). Spravodajca je poslanec Barnabás Ferkó. Prosím ho, aby sa ujal slova. B. Ferkó, poslanec: Ďakujem pekne, pán predsedajúci. Dovoľte, aby som prečítal návrh uznesenia Národnej rady Slovenskej republiky k správe vlády Slovenskej republiky o financovaní poskytovania zdravotnej starostlivosti neštátnymi špecializovanými ambulanciami: „Národná rada Slovenskej republiky berie na vedomie správu vlády Slovenskej republiky o financovaní poskytovania zdravotnej starostlivosti neštátnymi špecializovanými ambulanciami.“ Prosím, pán predsedajúci, dajte o tom hlasovať. I. Presperín, podpredseda NR SR: Dávam hlasovať o návrhu, ktorý predniesol pán spoločný spravodajca s odporúčaním gestorského výboru schváliť ho. (Hlasovanie.) Prítomných 111 poslancov, za 87, proti 1, zdržalo sa 22, nehlasoval 1. Konštatujem teda, že sme prijali uznesenie Národnej rady k správe vlády o financovaní poskytovania zdravotnej starostlivosti neštátnymi špecializovanými ambulanciami. Budú dve hlasovania, prosím. Najskôr dávam hlasovať o návrhu uznesenia, ktorým Národná rada Slovenskej republiky berie na vedomie informáciu ministra zdravotníctva Slovenskej republiky o konkrétnych protikorupčných opatreniach na Ministerstve zdravotníctva Slovenskej republiky. Potom dám hlasovať o ďalšom návrhu. Prosím, hlasujeme o návrhu uznesenia, ktorým berieme na vedomie informáciu ministra Kováča k predmetnej problematike. Prosím, hlasujte. (Hlasovanie.) Prítomných 120 poslancov, za 49, proti 45, zdržalo sa 19, nehlasovalo 7. Konštatujem, že toto uznesenie Národná rada neschválila. Ďalej budeme teda hlasovať o procedurálnom návrhu poslankyne Aibekovej, aby minister zdravotníctva predložil Národnej rade správu o konkrétnych protikorupčných opatreniach na Ministerstve zdravotníctva Slovenskej republiky do 30 dní. Teda ide o správu. Prosím, hlasujte. Takto znel váš procedurálny návrh, takže dávam o ňom hlasovať. (Hlasovanie.) Prítomných 123 poslancov, za 88, proti 19, zdržalo sa 11, nehlasovalo 5. Konštatujem, že tento procedurálny návrh bol schválený, teda bol prijatý. Nasleduje hlasovanie o správe z oblasti bankového dohľadu Národnej banky Slovenska o opatreniach prijatých v súvislosti s krachom Devín banky, a. s., vrátane vyvodenia osobných konzekvencií v rámci Národnej banky Slovenska a o opatreniach, ktoré by eliminovali vznik podobných situácií na slovenskom bankovom trhu , ktorú ste mali ako tlač 1297. Spravodajcom bol pán poslanec Maňka. Nech sa páči, pán poslanec, máš slovo. V. Maňka, poslanec: Ďakujem. Vážené panie poslankyne, páni poslanci, v diskusii vystúpil pán Oberhauser, ktorý predložil dva návrhy na uznesenie Národnej rady, pričom jeden z nich koliduje s návrhom na uznesenie, ktoré vyplynulo z výboru pre financie, rozpočet a menu. Pretože nejde o schvaľovanie zákona, ale o návrh na schválenie uznesenia, dávam hlasovať najprv o uznesení, ktoré navrhol gestorský výbor a ktoré máte uvedené na hlavičke materiálu (tlač 1297), kde Národná rada berie na vedomie materiál, správu a tak ďalej. I. Presperín, podpredseda NR SR: Hlasujeme o uznesení, ktoré predložil gestorský výbor, ktorým berieme správu na vedomie. Hlasujte, prosím. (Hlasovanie.) Prítomných 117 poslancov, za 55, proti 41, zdržalo sa 17, nehlasovali 4. Návrh nebol schválený. Ďalej, nech sa páči. V. Maňka, poslanec: Budeme hlasovať o dvoch návrhoch na uznesenie. I. Presperín, podpredseda NR SR: Pán poslanec Oberhauser sa chce vyjadriť k svojim návrhom. Prosím ale vyjadriť sa len k tomu, čo bude na hlasovanie. V. Oberhauser, poslanec: Ďakujem, pán predsedajúci. Vzhľadom na to, že je ťažké tu rozlišovať, bolo by dobré, keby pán predkladajúci povedal, o ktorý návrh ide konkrétne, aby každý uviedol. Ďakujem. I. Presperín, podpredseda NR SR: Prosím, pán poslanec. V. Maňka, poslanec: Ja prečítam ten pozmeňujúci, je krátky: „Národná rada Slovenskej republiky žiada guvernéra Národnej banky Slovenska dopracovať správu z oblasti bankového dohľadu Národnej banky Slovenska o opatreniach prijatých v súvislosti s krachom Devín banky, a. s., vrátane vyvodenia osobných konzekvencií v rámci Národnej banky Slovenska a o opatreniach, ktoré by eliminovali vznik podobných situácií na slovenskom bankovom trhu. V dopracovaní žiada uviesť konkrétne opatrenia voči osobám porušujúcim zákony v Devín banke a funkcionárom Národnej banky Slovenska zodpovedným za kontrolu činnosti bánk.“ I. Presperín, podpredseda NR SR: Budeme hlasovať o tomto návrhu najskôr. Prosím, hlasujte. Hlasujte o tomto návrhu, ktorý podal pán poslanec Oberhauser. To je prvý návrh pána poslanca Oberhausera, ešte potom bude druhý. (Hlasovanie.) Prítomných 119 poslancov, za 71, proti 6, zdržalo sa 38, nehlasovali 4. Tento návrh pána poslanca Oberhausera Národná rada Slovenskej republiky schválila. Ďalej, druhý návrh. V. Maňka, poslanec: Prečítam ho takisto: „Národná rada Slovenskej republiky žiada generálneho prokurátora Slovenskej republiky, aby zabezpečil prešetrenie trestnoprávnej zodpovednosti vedenia Národnej banky Slovenskej republiky. Na základe správy bankového dohľadu z prvého polroka 2000 je preukázateľné, že v Devín banke dochádzalo k porušovaniu zákonov a nekonaním vedenia Národnej banky Slovenskej republiky mohlo dôjsť k napomáhaniu v trestnej činnosti. Preto Národná banka Slovenskej republiky žiada vyvodenie dôsledkov voči páchateľom porušovania zákonov aj v Národnej banke Slovenskej republiky.“ Je to... I. Presperín, podpredseda NR SR: Prosím, keby ste to upresnili, o čom budeme hlasovať. Ten text nie je celý. V. Maňka, poslanec: „Národná rada Slovenskej republiky žiada generálneho prokurátora Slovenskej republiky, aby zabezpečil prešetrenie trestnoprávnej zodpovednosti vedenia Národnej banky Slovenskej republiky.“ I. Presperín, podpredseda NR SR: Všetko, áno? Budeme hlasovať o tomto návrhu. Hlasujte. (Hlasovanie.) Prítomných 121, za 62, proti 9, zdržalo sa 41, nehlasovalo 9. Návrh pána poslanca Oberhausera bol schválený. Ďakujem, pán poslanec Maňka. Procedurálny návrh má pani poslankyňa Tóthová.